  Туспуктэм: t.me/mchsUR Майя Бывальцева 23-тӥ южтолэзе Вавож ёросын Водӟипочинкаысен Гуляй гуртозь сюрес вылысь Вало шур вамен лапег выж ву улэ шедиз, со вылтӥ мынон-ветлон ворсамын. Гуртэ ву пыронлы кышкытлык ӧвӧл. Со сярысь Россиысь МЧС-лэн Удмурт Элькунъя валтӥсь управлениезлэн пресс-службаез ивортӥз. Гуляйын 60-лэсь трос улӥсез, со пӧлын сизьым пиналъёс. Одӥгез нылпи Водӟипочинкае ӵыжы-выжыосыз дорын улоз, куинез анай-атайёсынызы ӵош Мокырчо гуртэ интыямын, куинез дистанционной амалэн дышетонэ выжтэмын. Шур йӧлэсь усьтӥськем бере, пыжен выжон радъялозы. Тылпулэсь утиськон вылысь Гуляе одӥг автоцистерна но кык мотопомпа вайизы. Гуртын вузкароннизы ӧвӧл, сиён-юонъёс арнялы быдэ автолавка вуттылэ. Та дыре Гуляе котыр сюрес кузя гинэ мыны луоз: Вавож – Нюрдор-Котья – Лыстэм – Какмож – Нижний Юсь – Гуляй чугун сюрес площадка (37 иськем).  Тегъёс: Удмуртия Вавож выжъёс тудву  